રવિવારે લાસ વેગાસમાં રમાયેલ હાઇ પ્રોફાઇલ બોક્સિંગ મેચમાં ફ્લૉયડ મેવેદરે ફરી એકવાર સાબિત કરી દીધું કે, તેમના જેવું કોઇ નથી. બોક્સિંગ વિશ્વના સુપરસ્ટાર એવા મેવેદરે ટેક્નિકલ નોકઆઉટ ઓવર(ટીકેઓ) સાથે યુએફસી ચેમ્પિયન કૉનોર મેકગ્રેગોરને સૌથી મોટી ફાઇટમાં માત આપી છે. મેવેદરના કરિયરની આ 50મી ફાઇટ હતી અને કૉનોરે તેમને તગડી ટક્કર આપી હતી. જીતવા માટે મેવેદરે 10મા રાઉન્ડ સુધી રાહ જોવી પડી હતી, આખરે પોતાની ઉપલબ્ધિઓમાં વધુ એકનો ઉમેરો કરતાં મેકવેદરે આ ફાઇટ જીતી હતી.